Тексас
Тексас (; означава „приятел“ на местния индиански език) е щат в САЩ. Тексас е вторият по брой население (след щата Калифорния) и вторият по големина щат на САЩ (след Аляска). Географски той се намира в южната централна част на страната, като споделя международната граница с мексиканските щати Чиуауа, Коауила, Нуево Леон и Тамаулипас на юг и граничи с американските щати Ню Мексико на запад, Оклахома на север, Арканзас на североизток, и Луизиана на изток. Тексас е с обща площ от 695 626 km², от които 678 045 km² суша и 17 581 km² вода (2,52%). Броят на населението е нарастващо, с 27 469 114 жители (2015).

Град Хюстън с население 2 195 914 (2010) е най-големият град в Тексас и четвъртият по големина град в САЩ, докато град Сан Антонио е вторият по големина в щата и седмият по големина град в САЩ. Далас-Форт-Уърт и Грейтър Хюстън са четвъртите и петите по-големина урбанизирани зони в САЩ. Други големи градове са Ел Пасо и Остин – столицата на щата. Прякорът на Тексас е „Щатът на самотната звезда“.

През 1845 г. щатът Тексас се присъединява към САЩ, като става 28-ия щат. Известно време той е отделна република, отделила се от Мексико.

География 

Тексас е вторият по-големина американски щат след Аляска, с площ от 696 241 km². Площта му е с 10% по-голяма от Франция и почти два пъти колкото Германия или Япония, като той се нарежда на 27-о място в света по размер. Ако беше независима държава, Тексас щеше бъде 40-а по големина на площта си държава в света след Чили и Замбия.

Тексас се намира в южноцентралната част на САЩ. Три от неговите граници се определят от реки. Рио Гранде формира естествената граница с мексиканските щати Чиуауа, Коауила, Нуево Леон и Тамаулипас на юг. Ред Ривър (Червената река) е естествена граница с щатите Оклахома и Арканзас на север. Река Сабин образува естествена граница с щат Луизиана на изток. Тексаският издатък (панхендъл) има като източна и северна граница щат Оклахома (съответно при 100° западна дължина и 36°30 северна ширина), а на запад граничи с щат Ню Мексико (при 103° западна дължина). Град Ел Пасо е разположен в западния край на щата при Рио Гранде, на 32° северна ширина.

Поради своя размер и геоложки характеристики като разлома Балконис, Tексас има разнообразни земни форми, които много приличат на американския юг и югозапад. Въпреки че щатът популярно се асоциира с Югозападните пустини, по-малко от 10% от площта му е пустинна. Повечето от населените места се намират в районите на бивши прерии, пасища, гори и по крайбрежието. Преминавайки от изток на запад, теренът варира от крайбрежни блата и иглолистна гора (Пайни Удс, която е самостоятелен екорегион), до пясъчни равнини и скалисти хълмове, и накрая пустинята и рядко населените планини на района Биг Бенд.

Градове 
Към 1 юли 2013 г. в Тексас има 36 града с население над 100 000 души. Това са:

 Други градове

Градчета 
 Сан Саба

Окръзи 
Тексас е съставен от 254 окръга, повече от всеки друг щат:

Източници

Външни препратки 
 Официална страница